Publication: Magyar Közlöny
Issue: MK-2000-132 (Year: 2000, Number: 132)
Era: 1990-2004
Section: A 23/1990. (XII. 3.) PM rendelet 4. számú melléklete
Paragraph Index: 1920

120. A XVI. Áruosztály 85. Árucsoport 8517 vámtarifaszáma KN magyarázatának bevezető sora után az alábbi új alszámos magyarázatot kell felvenni: „8517 19 10 Videotelefon Ide tartozik az épületekben használatos videotelefon. Az ilyen videotelefon alapvetően vezetékes telefonkészülék, televíziós kamera és televíziós vevőkészülék kombinációjából áll (vezetékes jeltovábbítás). 2000/132. szám Ezen alszám alá tartoznak a zártláncú televíziós rendszerek is, amelyek kamerából, több hívógombbal ellátott táblából és egy vagy több video monitorból állnak, melyeket a kommunikációs központhoz kapcsolnak. Hozzájuk tartozik még az elemek összekötését szolgáló koaxális kábel. A terméket a kiskereskedelem számára kiszerelt készletként mutatják be. Az ide tartozó termékeket kombinálhatják elektromos ajtónyitóval, jelzőberendezéssel vagy fényforrással is.”

Source: https://magyarkozlony.hu/hivatalos-lapok/78b02323a5f2405af47ec749bd8e479feb5f5231/dokumentumok/e94550d6d25d6a0f26cc5bb6e672e9d44fa616ec/letoltes